Tänases saates:
Ma ei suutnud sind kaitsta.
Ebaõnnestusin sinu emana.
Tean, et see on irooniline,
et ühe lausega palun andestust, et mõrvasin sinu
ja ütlen, et armastan sind.
PÖÖRDEPUNKT
Tere tulemast saatesse "Pöördepunkt".
Olen teie saatejuht Muyiwa. Rõõm, et vaatate meid täna.
Oleme nii õnnelikud, et vaatate.
Palun säutsuge Twitteris me tänasele pealkirjale #ANewMe
Muyiwa, kas oled valmis enda uueks versiooniks?
Absoluutselt.
Tegelikult uueks-vanaks minaks, kuna mul olid kõhulihased,
kuid nüüd on vaid üks suur ning tahan neid tagasi.
Palvetame sinu pärast.
Esmalt lugu gospelartistist, kes leiab tee tagasi Jumala juurde.
Kuuleme, kuidas mõjutas see tema uut singlit "See you again".
Minu singli "See you again" kirjutas tegelikult mu sõber.
Ta kirjutas laulud "Your great name".
Ta on tohutu-hea kirjutaja.
Ühel päeval kirjutasime ja rääkisime pastorite lastest.
Ma ei taha elada sellest, mida Jumal minu elus tegi.
Ühel hetkel rääkisin vaid üht ja sama lugu
ning meenutasin vaid minevikus juhtunut.
Tõdesin, et vajan oma elus üht värsket Jumala liikumist.
Sõber ütles seepeale, et kirjutas just laulu "See you again"
ning see just räägibki sellest.
Olen näinud,
kuidas lood pisaratest naeru ja kuidas tood tagasi rõõmu,
kuid tahan seda näha taas, mitte rääkida sedasama lugu.
Refrääni sõnad ilmestab kogu laulu:
"Peame meeles kõiki suuri asju, mida teinud oled Sa.
Usume, et suuremad asjad on veel ees."
See ongi selle laulu tuum.
Mina usun, et Jumal teeb enamat ja palun kuulajatel teha sedasama.
Ta on oma teedel alati ustav
ja kohtub sinuga, kui palud.
Minu ellupöördumine põhineb kolmel asjal.
Ausus, haavatavus ja läbipaistvus.
Need kolm tõid mind tagasi ellu.
Olin oma karjääris ja teenistuses punktis,
kus ma ei tundnud end elusana.
Olin nii vaimulikult kui emotsionaalselt surnud.
Olen jõudnud punkti, kus teadsin, kuidas minna lavale,
öelda õigeid asju ja laulda õigeid noote,
kuid see ei tundu hea.
Kunstlik vaimulik, hingeline või füüsiline elu ei ole tõeline.
Armastan ausaid laulusõnu.
Mul on kõrini teesklemisest.
Eluski ei meeldi mulle teesklemine, kuna see on täielik ajaraisk.
Muusikaliselt surume üle piiri, samuti ka hääleliselt.
Sisuliselt surun ka üle, kuna ei taha, et see oleks üksnes hea laul
vaid et kuulajate süda saaks puudutatud.
Kui sooviksin kõrvu paitada, teeksin teistsugust muusikat.
Minu jaoks ei ole edu albumite müümine
või et inimesed tulevad mind kuulama.
Edu on see, kui mul on rahu.
Pärast suur albumi edu või turneed ei saa sa osta rahu.
See laul räägib minu elus toimunud muutusest.
Tahan seda edastada ka kuulajate ellu.
Anthony ütles midagi väga tõest:
"Rahu ei saa osta, see on midagi Jumalalt."
Nüüd räägib Simisola meile inspireeriva päevasõna.
Simi. - Tänan, Muyiwa.
Martin Luther ütles kord: "Piibel on elus ja kõneleb minuga.
Sel on jalad ja jookseb minu järel.
Sel on käed ja hoiab minust kinni."
Tahan sulle tuletada meelde Jumala sõna väge.
Jumala sõnades on vägi, ja veel niivõrd, et alguses,
kui maa oli vormitu ja paljas, Jumal rääkis ja galaktikad tekkisid.
Samuti ütles Jumal: "Saagu valgus!"
Üksnes Tema sõna käsul toimus tuumaplahvatus
ja tekkis päike nagu seda nimetame, mis valgustab kõike.
Jumala sõna läbi tekkis see, mida enne ei eksisteerinud.
Kui Jumal suudab luua midagi niivõrd tähelepanuväärset
nagu taevad ja maa kõigest paari sõnaga,
siis kas kujutad ette, kui palju võib Jumala sõna teha sinu elus?
Jumal on rääkinud sinu kohta terveid peatükke.
Kui su olukord näib pime ja lootusetu, siis ole julge, kuna Jumala sõnal
on loov vägi mitte üksnes muuta sind vaid luua olematust midagi imelist.
Usu Jumala sõna ja lase sel saada sinus elavaks.
Muyiwa. - Tänan, Simi.
Pärast pausi kuuleme lugu,
kuidas naasta ellu, kui oled kaotanud kõik.
Need, kes on kaotanud kõik,
ärge jääge sellesse kinni, kuna ta ei kaotanud Jumalat.
Kui sa ei kaota Jumalat, siis tea, et Ta on taastaja.
Ta taastab su positsiooni, tervise ja su rõõmu.
Ta taastab kõik.
PÖÖRDEPUNKT
Sinu pöördepunkt ei pea piirduma saatega.
Järgi meid sotsiaalmeedias!
"Vaadake lilli, kuidas nad ei ketra ega koo, aga ma ütlen teile,
isegi Saalomon kogu oma hiilguses ei olnud nõnda ehitud kui igaüks neist.
Ja teiegi ärge küsige, mida süüa või mida juua, ja ärge olge kärsitud.
Pigem otsige tema kuningriiki, siis antakse kõik see teile pealegi!"
Luuka 12:27, 29, 31
PÖÖRDEPUNKT
Tere tulemast saatesse!
Riva oli megakoguduse pastori naine, kui kõik ta elus lagunes koost.
Nende abielu lagunes koost, samuti nende teenistus.
Peagi suri äkitselt ta eksabikaasa.
Holly Flood intervjueeris teda tema hiljutisest raamatust
ja kuidas ta katsumused pöördusid võiduks.
Riva, suur aitäh, et jagad saates meiega enda lugu.
Tänan, et kutsusite.
Sinu raamatut lugedes kõnetas üks asi mind väga.
Paljudel on teatud laadi unistus.
Nad alustavad optimistlikult, omades suuri plaane,
kuid ühel hetkel ei laabu asjad nagu nad ette kujutasid.
Loen su raamatu 20. lehekülge.
Ütlesid: "Miski ei näinud mu elus töötavat nagu ette kujutasin.
Oleksin pidanud olema haigla administraator,
kes on õnnelikult abielus raamatupidajast abikaasaga."
Kuidas kirjeldaksid tolle aja Ritat, kel oli suurepärane unistus?
Kasvasin üles koguduses ja jumalateenistuse keskel.
Armastasin siiralt Jumalat.
Mul olid roosad prillid ees.
Mõistsin, et ees on katsumused ja raskused,
kuid tundus, et see kõik toimub teiste elus,
kes ei käinud usuteed või ei järginud Jumalat.
Sel hetkel muutus kõik.
Selle hetkeni elasin õigesti ja tegin kõike, mida pidin.
Kui raskused puudutasid mu elu, lagunes kõik koost.
Mind puudutas raamatus koht, kus kogesid, et oled kui ohver.
Sageli läheme läbi asjadest, mida me ei oodanud ega tahtnud,
mistõttu kujuneb meil ohvrimeelsus.
Olid sellesse haaratud, kuni kohtusid taksojuhiga.
Räägi sellest lähemalt. - See äratas mind.
Alustasin turundusega ja suundusin konverentsile Arizonas.
Soovisin jõuda sihtpunkti,
kuid taksojuht tiirutas lennujaamas, taksomeeter jooksmas.
Ta ei lahkunud lennujaama territooriumilt
vaid ütles, et ei leia kohta üles.
Ütlesin, et ta viiks mind tagasi
ja maksin talle selle eest, et ta ei teinud midagi.
Istusin lennujaamas äärekivil, nutsin ja mõtlesin, miks andsin talle raha.
Olin selleks ajaks harjunud,
et mind kasutatakse ära ning olin ohvrimeelsusega.
Jumal ei näe meid ohvrina.
Olenemata, mis su elus on,
siis Jumal ei näe sind ohvrina vaid võitjana.
Sain sel hetkel ilmutuse, mis mind sellest välja raputas.
Mis on suurim avastus, mida õppisid Jumala kohta.
Ütlesid ennist, et kasvasid koguduses ja püüdsid kõike õigesti teha.
Kannatused näitavad meile midagi Jumala kohta.
Mida õppisid Jumala kohta, mida sa juba enne ei teadnud?
Ma ei teadnud enne nii sügavalt, et Ta on lunastaja.
Teadsin, et Ta on seda, kuid sellisel määral mitte.
Isegi mu eksabikaasa ja teistega, kel on probleemid.
Ta suudab lunastada kõigi elu, olenemata, kui halb keegi on.
Piiblis on lugu Rutist, kes oli moabiit, kes ei oleks pidanud olema väärt
olema Iisraelis ja koguduse keskel pelgalt tema päritolu tõttu.
Mõnede minevikus on palju halba,
kuid Jumal lunastas Ruti ja ta on isegi Jeesuse sugupuus.
Ta on lunastaja.
Me ei saa minna religioosseks ja uhkeks, mõeldes,
et kui oleme elanud püha elu, siis üksnes selle tõttu oleme siin.
Ei, Jumal armastab kõiki ja tahab kõiki lunastada.
Kõigil on elus eesmärk ja saatus,
kuid pead tegema otsuse, et käid Jumalaga.
Kui teed seda, kas tead mis?
See ongi Jumalale meelepärane teenistus.
Õppisin, et Jumal armastab kõiki.
Ta on pika meelega.
Ta tahab päästa kõigi murtuse ja tuua sellega endale au.
Ta on hea Isa.
Raamatu pealkiri räägib sellest ja alapealkirjas on
"Igaühele, kes on kogenud kaotusvalu või reetmist."
Tean, et meid vaatavad inimesed,
kes on kogenud kaotusvalu, reetmist või pettumust.
Kuidas kinnitaksid neid, et see kõik pöördub ja paraneb?
Mulle nii meeldib Jumala sõna,
kus öeldakse, et Ta teab me elu algust ja lõppu.
Jumal ise ütleb, et Ta teab plaane, mis Tal on mu elu jaoks.
Ta tahab anda hea elu, mitte teha meile kahju.
Ta annab meile teada, et on meie jaoks olemas.
Ta tahab, et meil oleks lootust ja tulevikku.
Isegi kui oled elus teatud asju kaotanud,
siis Jumal ei ole sind seetõttu unustanud.
Ehk teed mõne lisaringi, kuid lõpp on siiski paigas.
Seega ära anna alla valus ega saa sellest halvatud.
Suru edasi, sest su saatus on ees.
Rääkisime sinu unistuste elust ja elust, mis sul oli,
kuid räägime elust, mida elad praegu.
Kuidas on Jumal selle kõik sinu heaks pööranud?
Olen hetkel vanempastor 15 000-liikmelises koguduses.
Ma ei oleks arvanud, et see juhtub kunagi minuga.
Kui aus olla, siis ma ei tahtnud seda.
Ei arvanud, et tahaksin olla pastoriks, kuid see on osa mu kutsest.
Juhin raadiosaadet.
Osalen kogukonnatöös.
Mu elu on täisväärtuslik.
Olen nelja kauni lapse ema.
Mul ei ole olnud nendega probleeme.
Olen näinud, kuidas Jumal seda kõike teeb.
Olen kirjutanud raamatuid.
Tahan öelda vaatajatele, et need, kes on kaotanud kõik,
ärge jääge sellesse kinni, kuna nad ei kaotanud Jumalat.
Kui sa ei kaota Jumalat, siis Ta on taastaja.
Ta taastab su ametikoha, finantsid, tervise ja rõõmu.
Ta taastab kõik.
Seetõttu peame teadma,
et kui Jumal on meiega, siis kes veel saab olla meie vastu.
Võin täna julgelt öelda, et mul on rahu.
Olenemata, millest lähed läbi,
ära kaota lootust, kuna Jumal taastab sind.
Pärast pausi kuuleme noore naise lugu,
kes tegi traagilise otsuse, mida ta ei saa tagasi võtta.
Pole mingit õigustust sellele, mida ma sinuga tegin.
Miski ei õigusta kuritegu, mida ma sinu vastu sooritasin.
Loomulikult kartsin.
See ei andnud mulle õigust tappa sind ja kõike, kelleks oleksid võinud saada.
PÖÖRDEPUNKT
Sinu pöördepunkt ei pea piirduma saatega.
Jälgi meid sotsiaalmeedias!
Kas digitaalajastu on tekitanud infoüledoosi?
Ehk on aeg pöörduda analoogi poole.
Loe Piiblit.
See on Jumala armastuskiri sulle.
PÖÖRDEPUNKT
Tere tulemast tagasi.
Kuus sõna muutsid noore naise elu.
"Võtke see asi minu seest ära!"
Need sõnad tulid 14a Melissa pähe,
kui ta kuulis esimest korda enda pisitütre südamelööke.
Ta otsustas teha aborti.
Pärast seda otsust suri ka miski temas.
Kuuleme ta lugu.
Möödas on 16 aastat hetkest, mil otsustasin su elu lõpetada.
16 aastat, kui ohverdasin
sinu kallihinnalise ja süütu elu enda mugavuse asemel.
Kuulsin su südametukset vaid kord.
Mulle ei meeldinud laul, mida sa mulle laulsid.
Sinu olemasolu tuletas mulle meelde minu pattu.
Olid mu käitumise tagajärg.
Minu mõistuse kohaselt võisid eksisteerida vaid mu loal.
Mäletan, et esimeses ultrahelis mõtlesin:
"Võtke see välja!"
"Võtke see asi minust välja!"
Kui sina surid, suri ka minus miski.
Kui oleksin vaid siis teadnud..
Sõnad ei suuda väljendada mu kahetsust sinu tapmises.
Mul on tõesti ääretult kahju.
Palun, et andestaksid mulle, mida olen teinud.
Ma ei suutnud sind kaitsta ega olla sulle emaks.
Hoolimata, kuidas see näib,
et maksin kellelegi sinu mürgitamise, tükeldamise ja hävitamise eest,
armastan sind väga.
Irooniline, tean,
et samas lauses palun andestust sinu mõrvamises
ning ütlen, et armastan sind.
Mul on kahju, et võtsin sinult ära õiguse elada.
Sageli mõtlen, milline oleksid võinud välja näha.
Millised veidrad ja imelised iseloomujooned sul olla võiksid?
Oleksid võinud olla kes iganes,
kas kunstnik, kokk, tuletõrjuja või kirjanik.
Oleksid võinud muuta maailma ning minna Kuule ja tulla tagasi.
Kui sa oleksid seda tahtnud.
Võtsin selle sinult ära.
Ei ole mingit õigustust sellele, mida ma sinule tegin.
Ei ole mingit õigustust kuriteole, mida ma sinu vastu toime panin.
Loomulikult kartsin.
Olin vaid 14aastane.
Siiski ei anna see mulle õigust sind mõrvata.
Pöördepunktiks oli hetk, mil proovisin end ära tappa.
Vihkasin end niivõrd kõige tehtu eest.
Oleksin selle teinud.
Olin rahulik ja kõik oli ette valmistatud.
Olin kirjutanud kõigile kirjad.
Jumal teab, et oleksin sellega läbi läinud.
Sel õhtul proovisin midagi, mida ei olnud enne teinud.
Palvetasin.
Pöördusin Jumala poole.
Jumal ka vastas mulle.
Usun, et Jumal räägib meiega viisil, millest me aru saame.
Sel hetkel oli selleks märgiks rahu.
Sel ajal oli mu sees rahutus,
mõtetes tohutu segadus ja erinevad hääled.
Esimest korda kogesin tõeliselt
üleloomulikku rahu, mida ma ei oleks muidu suutnud tunda.
See oli Jumalalt ja muutis mu elu.
Selles pimedas hetkes Jumal sekkus, peatas mind ja päästis mu elu.
Minust kui ateistist sai hetkega kristlane.
Kui mu esimene poeg sündis, tundsin, et pean jagama enda lugu.
See tundus hullumeelne idee,
kuna oli nii räpane ja pime saladus, millest ma ei tahtnud, et keegi teaks.
Esimesel korral, kui rääkisin kellelegi enda abordist,
ei suutnud ma uskuda, et see on nüüd päevavalgel.
Hiljem hämmastusin,
kui paljud tüdrukud tundsid 14-16aastasena end väärtusetuna,
kuna tegid midagi, milles tundsid, et Jumal ei saa neile andestada.
Minu otsuse tõttu rääkida abordi vastu,
kolm last, kes oleks pidanud aborteeritama, on nüüd elus.
Samal ajal kogesin,
et Jumal juhib mind võtma kitarri ning kirjutama laule ja laulma.
Rääkisin sellest abikaasale.
Kord koju jõudes oli mu voodil kaunis kitarr
ja abikaasa ütles, et tahab mind selles toetada.
Kirjutasin mõne laulu, käisin stuudios ja saatsin raadiosse.
See oli kõige algus.
Seda keelt räägivad nii palju.
Selle tõttu jõuan oma tunnistusega Jumala armust palju enamateni.
Kui oled teinud abordi ja tunned valu tehtud otsusest,
siis tea, et sulle on lootust.
Lihtne palve aitab sul kogeda rahu ja andestust.
Kui oled lapseootel ja kardad enda ja lapse tuleviku pärast,
pane enda usk Jeesusesse, kuna Ta kannab sinu eest hoolt.
Loen Piiblist need sõnad:
"Sest sina valmistasid mu neerud ja kudusid mind mu ema ihus.
Ma tänan sind, et olen nii kardetavalt imeliselt loodud."
Tea, et Jumal ei tee vigu.
Usalda Teda oma tuleviku osas.
Su tulevik algab lihtsa palvega.
Palvetame koos ja kutsume Ta sisse.
Issand, olen jõudnud punkti,
kus olen teinud kõikvõimaliku.
Mõistan, et mu otsused
on haavanud mind ja teisi.
Mõistan, et olen patune ja katki.
Tean, et saad teha mind terveks.
Andesta mu otsused, mis on haavanud teisi
või mis on lõpetanud elu.
Mis on ka kahjustanud mind, kui Sinu loodut.
Aita, et mu mõistus oleks taas terviklik.
Võta ära pildid vigadest, mida näen enda mõtetes.
Aita mu elu paika seada.
Vajan Sind praegu.
Jeesus, ole mu elu Issand.
Võtan Sind täna vastu, et oleksid mu Isand ja sõber.
Anna mulle uus algus.
Aamen.
Kui palvetasid meiega, tahaksime sellest väga kuulda.
Pausi ajal kuulete, kuidas meieni jõuda.
Püsige kanalil, kuna meil on teile veel midagi varuks.
PÖÖRDEPUNKT
Kuhu ma võiksin minna su Vaimu eest?
Ja kuhu ma põgeneksin su palge eest?
Kui ma astuksin taevasse, siis oled sina seal;
kui ma teeksin endale aseme surmavalda, vaata, sina oled seal!
Kui ma võtaksin koidutiivad ja asuksin elama viimse mere otsa,
siis sealgi su käsi juhataks mind ja su parem käsi haaraks minust kinni!"
Sinu pöördepunkt ei pea piirduma saatega.
Jälgi meid sotsiaalmeedias!
PÖÖRDEPUNKT
Tere tulemast.
Oleme jõudnud saate lõppu.
Mul on üks viimane mõte.
Ära loo püsivat lahendust ajutisele probleemile.
Ehk näivad asjad su elus kohutavad, kuid Jumal näeb suuremat pilti.
Pöördu palves Tema poole ja vaata elu Tema vaatenurgast.
Usu mind, et asjaolud näivad palju paremad.
Loodan, et nautisite tänast saadet.
Jälgi meid ka kindlasti Facebookis.
Kommenteeri me päevamõtet.
Saate lõpetab Anthony Evans lauluga "See you again".
Meie poolt kohtumiseni ja Jumal õnnistagu teid!
Olen näinud pimedust, mis killustus valguses
Olen näinud rõõmu koitu pärast ööd
Tahan näha seda taas
Olen näinud tragöödiaid ja lootusetuid päevi
Mis pöörduvad lugudeks hämmastavast armust
Tahan näha seda taas
Oo, tule Issand nagu tugev tuul
Igatseme meeleheitlikult Sinu ligiolu
Ärata meid oma Vaimuga meis
Tahame näha Sind taas
Näha Sind taas
Olen näinud naeru, mis võidab pisarad
Olen näinud tugevuse kasvu, et püsida kindlana
Tahan näha seda taas
Olen näinud kehasid rikutute ja haprana
Tõusmas väes, täiesti tervena
Tahan näha seda taas
Oo, tule Issand nagu tugev tuul
Igatseme meeleheitlikult Sinu ligiolu
Ärata meid oma Vaimuga meis
Tahame näha Sind taas
Näha Sind taas
Oo, tule Issand nagu tugev tuul
Igatseme meeleheitlikult Sinu ligiolu
Ärata meid oma Vaimuga meis
Tahame näha Sind taas
Näha Sind taas
Peame meeles kõiki suuri asju, mida teinud oled Sa
Usume, et suuremad asjad on veel ees
Peame meeles kõiki suuri asju, mida teinud oled Sa
Usume, et suuremad asjad on veel ees
Peame meeles kõiki suuri asju, mida teinud oled Sa
Usume, et suuremad asjad on veel ees
Peame meeles kõiki suuri asju, mida teinud oled Sa
Usume, et suuremad asjad on veel ees
Peame meeles kõiki suuri asju, mida teinud oled Sa
Usume, et suuremad asjad on veel ees
Tõlge: Mailis Lepp